Անատոլի Պետրով

Անատոլի Ալեքսեևիչ Պետրով (, ), խորհրդային ռեժիսոր, նկարիչ-մուլտիպլիկատոր։ ՌԽՖՍՀ արվեստի վաստակավոր գործիչ (1989)։

Կենսագրություն 
Անատոի Պետրովը ծնվել է 1937 թվականի սեպտեմբերի 15-ին Մոսկվայում։ 1959 թվականին ավարտել է «Սոյուզմուլտֆիլմ» կինոստուդիային առընթեր նկարիչ-մուլտիպլիկատորների դասընթացները և աշխատանքի ընդունվել ստուդիայում։ Ստաժավորում է անցել «Զագրեբ-ֆիլմ» կինոստուդիայում (Հարավսլավիա)։

1964 թվականին ավարտել է Պոլիգրաֆիական ինստիտուտի երեկոյան բաժինը։ Մինչև 1968 թվականն աշխատել է որպես նկարիչ-մուլտիպլիկատոր, ապա աշխատել է ինքնուրույն որպես ռեժիսոր՝ միաժամանակ հանդես գալով որպես իր ֆիլմերի մեծ մասի բեմադրող նկարիչ և մուլտիպլիկատոր։

Անատոլի Պետրովն իր համար ընտրել է մուլտիպլիկացիայի շատ հազվադեպ ու բարդ ոճ եռաչափ տարածությունում։ Նա ակտիվորեն տեղաշարժել է վիրտուալ տեսախցիկը՝ տեսարանը ցուցադրելով տարբեր ռակուրսներից, ինչի շնորհիվ մուլտֆիլմը ձեռք է բերում ծավալ և դինամիկություն։ Հայտնի վաղ աշխատանքներում դա ցուցադրվել է Սևեր Գանսովսկու սցենարով նկարահանված «Հրաձգարան» (1977) մուլտֆիլմում։

1980-ական թվականներին ռեժիսորն անդրադարձել է հին հունական առասպելներին՝ նկարահանելով «Հերակլեսն Ադմետոսի մոտ» (1986), «Էրոսի ծնունդը» (1989), «Դափնե» (1990), «Սալմակա հավերժահարսը» (1992), «Պոլիփեմոսը, Ացիսն ու Գալատեան» (1996) մուլտֆիլմերը, որոնցում նատուրալիստորեն ցուցադրվել է մարդկային մարմնի մերկությունը։

Անատոլի Պետրովը մահացել է 2010 թվականի մարտի 3-ին Մոսկվայում։

Ակադեմիական գործունեություն 
 1990-ական թվականների վերջից Անատոլի Պետրովը դասավանդել է անիմացիա Մոսկվայի «Արգուս» ստուդիային առընթեր անիմացիոն կինեմատոգրաֆիայի № 333 գեղարվեստի լիցեյում (ներկայում՝ Թատերական գեղարվեստատեխնիկական քոլեջ № 60)։
 Դասավանդել է Մոսկվայի Գերասիմովի անվան կինեմատոգրաֆիայի ինստիտուտում։
 Կյանքի վերջին տարիներին Անատոլի Պետրովը գրել և նկարազարդել է մուլտիպլիկացիայի եռահատոր դասագիրք։

Ֆիլմագրություն

Մրցանակներ փառատոններում 
 «Եվ մայրիկը ինձ կների» – մրցանակ Տամպերեի կարճամետրաժ ֆիլմերի VII միջազգային կինոփառատոնում (Ֆինլանդիա), 1977 թվական,
 «Լուսատտիկ» («Ուրախ կարուսել» № 10) – Վառնայի մուլտֆիլմերի I միջազգային կինոփառատոնի մրցանակ (Բուլղարիա),
 «Հրաձգարան» – Երևանում անցկացված համամիութենական կինոփառատոնի գրան պրի, 1978։

Ցուցահանդեսներ 
 Անատոլի Պետրովի «Դասական անիմացիա» () դասագրքի շնորհանդեսն ու ցուցահանդեսի բացումը կայացել է 2010 թվականի դեկտեմբերի 21-ին Մոսկվայի Գերասիմովի անվան կինեմատոգրաֆիայի համառուսական պետական ինստիտուտում։ Ցուցահանդեսում ներկայացվել են Անատոլի Պետրովի գրաֆիկական աշխատանքները, ֆիլմերի էսքիզները, կերպարների մշակումները և այլն։
 «Галерея Нагорная» պետական ցուցասրահոմ անցկացվել է «Չմոռացված կինեմատոգրաֆ։ Ուրախ կարուսել» () ցուցահանդեսը՝ նվիրված հայտնի մուլտիպլիկացիոն ալմանախի ստեղծմանը, որի հիմնադիրներն են եղել Անատոլի Պետրովը, Գենադի Սոկոլսկին, Լեոնիդ Նոսիրևը, Գալինա Բարինովան և Վալերի Ուգարովը։ Ցուցահանդեսում ներկայացվել են «Ուրախ կարուսելի» սյուժեների էսքիզներ և աշխատանքային նյութեր Կինոյի պետական կենտրոնական թանգարանից և մի շարք մասնավոր հավաքածուներից։ Իրականացվել է նաև մուլտֆիլմերի և «Ուրախ կարուսելի» ստեղծողներին նվիրված վավերագրական ֆիլմի անընդհատ ցուցադրություն։

Ծանոթագրություններ

Գրականություն 
 Петров А. А. От «Учителя пения» до «Полигона» — Статья в книге-сборнике: Асенин С. Мудрость вымысла. Мастера мультипликации о себе и своём искусстве. М. Искусство, 1983, 207 с., тираж 25 000 экз.
 Асенин С. В. Пути советской мультипликации «Мир мультфильма».
 Георгий Бородин Анатолий Алексеевич Петров (1937—2010) 03.03.2010.

Արտաքին հղումներ 
 Анатолий Алексеевич Петров — Энциклопедия отечественного кино
 Анатолий Алексеевич Петров на Аниматор.ру
 Георгий Бородин «Художник должен умереть…» — некролог на Газете.ру
 Сеансы памяти Анатолия Петрова
 Запись двух вечеров, посвящённых Анатолию Алексеевичу Петрову, прошедших 22-23 ноября 2012 года. Ведущие: Георгий Бородин и Галина Баринова, вдова и коллега Анатолия Петрова.

Խորհրդային մուլտիպլիկատորներ
Ռուս ռեժիսորներ
Նկարիչներ այբբենական կարգով
Խորհրդային նկարիչներ
Ռուս նկարիչներ
Ռուս մուլտիպլիկատորներ
ՌԽՖՍՀ արվեստի վաստակավոր գործիչներ
Խորհրդային սցենարիստներ